b'\n_START_ARTICLE_\nSten Abel\n_START_SECTION_\nBakgrunn\n_START_PARAGRAPH_\nAbel tok eksamen ved krigsskolens nedre avdeling, infanterilinjen i 1919 og ble premierl\xc3\xb8ytnant i 1928.\n_START_SECTION_\nOlympiske leker\n_START_PARAGRAPH_\nAbel vant en olympisk s\xc3\xb8lvmedalje i seiling under sommer-OL 1920 i Antwerpen. Han kom p\xc3\xa5 andreplass sammen med Johan Faye, Christian Dick og Niels Nielsen i 7 meter-klasse med den norske b\xc3\xa5ten \xc2\xabFornebo\xc2\xbb. Det var kun to b\xc3\xa5ter i denne klassen, britiske \xc2\xabAncora\xc2\xbb som vant og \xc2\xabFornebo\xc2\xbb som kom p\xc3\xa5 andre og sisteplass.\n_START_SECTION_\nFelttoget i Norge i 1940\n_START_PARAGRAPH_\nUnder kampene p\xc3\xa5 Ringerike i april 1940 ble det opprettet et kompani av frivillige i Nordmarka under ledelse av Abel. Kompaniet som l\xc3\xa5 under gruppen Mork som kompani 11 i IR 6 (11/IR 6) ble ogs\xc3\xa5 kalt Det Abelske skikompani. Kompaniet kjempet p\xc3\xa5 \xc3\xb8stsiden av Mj\xc3\xb8sa og ble f\xc3\xb8rst oppl\xc3\xb8st da de norske styrkene kapitulerte etter kampene i Gausdal den 29. mai. Abel selv kom bort fra sitt kompani  og ble tatt til fange samme dag. I periodene juni_NEWLINE_1940 og senere i 1941 satt han fengslet p\xc3\xa5 M\xc3\xb8llergata 19.'